Verberg Herberg | Willowmore B&B Accommodation
Keurfontein Country House →
OverviewRooms/RatesArea/MapReviews (82)Book Now
The cottage can accommodate 2 adults and 2 children, and features 1 bathroom, a kitchenette with basic appliances, and a verandah with a private braai area. Breakfast can be arranged at an extra cost, per person. The inn also has a braai area for guests to use.
Our second time staying at Verberg and we will be back again and again hopefully. The owners, Chris and Ronelle are so lovely, hospitable and we loved listening to Chris's very funny stories. Loved the new cottage and additions.
The 18 km gravel road to this gem was in good condition – a road into the sticks, but upon arrival a little oasis with everything you need and more, beautiful, comfortable, refreshing!
Baie netjiese kamers met aandag aan detail; gasvryheid van Ronelle en Chris was uitsonderlik, met heerlike aand- en oggendete; kan Verberg met vrymoedigheid aanbeveel. Hulle is besig met verdere uitbreidings soos 'n groot bymekaarkomplek vir gaste wat die verblyf daar net nog verder gaan verbeter.
Die gasvryheid was onverbeterlik en die omgewing rustig. Baie beslis die besoek werd en vir seker op my besoeklys vir 'n tweede besoek.
Vir seker die moeite werd gewees. Pragtigste natuur en alles was gerieflik, skoon en mooi. Heerlikste kos en 'n wonderlike gasvrou.
Ons verblyf was 'n kamer met dubbelbed, sowel as die selfsorg-eenheid. Ons is baie beïndruk met die netheid en kwaliteit van die akkommodasie. Die kamer en die eenheid is uitstekend toegerus met alles wat benodig word om te oornag. Die onmiddellike beskikbaarheid van warm water in die stort teen 'n bevredigende waterdruk was beslis 'n aangename verrassing! Ronelle se vriendelikheid en gasvryheid word baie waardeer, haar bereidwilligheid om vir ons 'n tuisgebakte brood en 'n slaai te maak vir ons braai, het ons kuier perfek afgerond. Weer eens baie dankie!
Dit was ongelooflik mooi, stil en die verblyf was perfek. Die mense is baie vriendlik, en niks klagtes met die bespreking. Ons het sneeu met 'n week gemis.
Die kamers is netjies en skoon met 'n mikrogolf, ketel en yskas. Die kas is uitgerus met alle eetgerei wat benodig word, selfs wynglase! Ronel en Chris se gasvryheid is uitstekend en die kos is op dieselfde standaard.
Dit was die tweede keer dat ons by Verberg Herberg oornag het op pad Kaap toe. Het laas heerlik gekuier by gawe, gasvrye mense wat in al ons behoeftes voorsien het. Ons het toe dadelik besluit om weer by Verberg te oornag met ons onlangse besoek aan die Overberg vir 'n wegbreek kort vakansie. Ons sal Verberg enige tyd aanbeveel!
Verberg Herberg is 'n ware herberg baie naby aan die Baviaanskloof om oor te bly op pad in of uit. Die verblyf, goed toegeruste eenhede, braai-area en gasvryheid en gesels van Ronel en Christo het ons baie tuis laat voel. Ten spyte van die droogte is die tuin en grasperk in 'n puik en versorgde toestand. Ronel se ontbyt was uit die boeke. Ons kan beslis Verberg Herberg aanbeveel vir paartjies of groepe wat wil wegbreek uit die stad vir stilte, heerlike saamkuier of funksie in hulle puik braai-lapa. Baie dankie vir julle gasvryheid. Ons gaan beslis weer kom kuier.
Ek kan net met lof praat oor die plek. Die eienaars het uit hulle pad gegaan om ons welkom te laat voel. Behawe vir 'n bietjie van 'n bedompige reuk omdat eenheid seker lank toe gestaan het, was die eenheid uitstaande. Die eienaar het meer as verwagting voldoen en soos byvoorbeeld extra hout voorsien om ons gerieflik te maak om die natuur te geniet om 'n vuur. Die ontbyt die volgende oggend was regtig ook uit die boonste rakke. Weereens dankie aan Chris en Ronelle. Sal aan al my vriende en familie julle aanbeveel.
Hierdie is die perfekte plek om te oornag op pad iewers heen. Met net die noodsaaklike in die kamer, moet 'n mens vooruit beplan, maar die stilte, sterre en vars Karoolug is ideaal om te ontspan. Die grondpad is van die bestes wat ek al gesien het en Ronelle gaan uit haar pad om 'n mens welkom te laatvoel.
Dit is beslis die moeite werd om af te draai en die grondpad te ry tot by die plaas. Baie vriendelike ontvangs, uitstekende verblyf en 'n heerlike aandete met lekker geselskap. Troeteldiervriendelik en 'n oornagplek wat ek weer sal gebruik.
Ronel en haar verwelkomingskommitee het mens onmiddellik tuis laat voel. 'n Knap gasvrou wat vir alles gesorg het. Niks het kortgekom. Die moeite werd om 18 km in te ry net om 'n lower van groenheid, skoonheid en netheid te vind. Beslis aan te bevele na 'n lang dag van reis.
Maklik bekombaar, goeie pad. Vriendelike ontvangs, uiters netjies en prakties. Die kos is uit 'n boek tuisgemaak. Dankie, baie spesiaal.
Die mense is vriendelik en vreeslik gasvry! Die ontbyt is besonders lekker en die uitsig is asemrowend. Regtig die geld werd en 'n wonderlike plekkie om te ontspan!
Ronel en Chris het 'n lieflike oornagplek in die Karoo geskep. Hulle is baie vriendelik en gasvry. Die kamers is skoon, gerieflik en was goed uitgerus vir ons as oornag reisigers. Ons het die stilte van die Karoo geniet en na 'n goeie nagrus het Ronel 'n heerlike ontbyt bedien. Die gastehuis is 18 km vanaf die hoofweg af op 'n redelike goeie grondpad. Ons het 'n Jurgens Penta karavaan gesleep, maar het baie stof in die karavaan gekry. Ons sal vir seker weer by Verberg oornag, maar waarskynlik nie weer wanneer ons karavaan sleep nie.
Met die intrapslag kan jy sien dat daar aandag gegee is aan die kleiner details. Die kamer was skoon en ruim. Alles wat jy sal nodig hê is daar, genoeg tweepuntkragpunte om alles te herlaai wat jou hart begeer, lekker braai area, rustigheid en twee vriendelike en hulpvaardige gashere. Wat 'n plesier om onder die Karoo-sterre se rustigheid te herlaai en te weet 'n gemaklike bed wag vir jou. Met ontbyt word ook niks weggelaat nie. Wees gewaarsku daar is geen selfoonopvangs nie maar dis hoekom jy soontoe gaan, vir rus en vrede.
Met die inkomslag op pad na Verberg Herberg is die mooiste berge wat jou begroet. Daarna het ons 'n hartlike, vriendelike ontvangs gekry deur J.J. Ons het baie rustig geslaap in 'n pragtige chalet wat alles bied en die volgende oggend se ontbyt wat gebring is na die chalet was absoluut heerlik. Baie dankie J.J., ons het dit baie geniet.
Met ons aankoms is ons by ons voertuig verwelkom en het ons dadelik tuis gevoel. Die selfsorg-eenheid is ten volle toegerus, skoon en privaat. Chris het gesorg dat daar genoeg hout beskikbaar is vir 'n heerlike Karoo-braai. Daar is ook 'n gemeenskaplike braai-area vir persone wat in die ander vier eenhede bly, indien hule dit so sou verkies. Die ontbyt van Ronel is heerlik en die vars produkte kom uit haar tuin. Gaste kan ook reël dat aandete deur haar voorberei kan word, wat ons ook geniet het. Vir persone wat bietjie wil stap is daar 'n koppie agter die huis vanwaar jy die mooiste sonsondergang kan geniet. Huidiglik is hulle besig om die een plaasdam te omskep in 'n lapa-/braai-area met die swemplek reg langsaan. Willowmore is slegs 30 kilometer weg en die Baviaans-roete is 'n entjie verder af met die grondpad. Die Verberg Herberg is ideaal as oornagplek vir persone wat tussen Kaapstad en Guateng reis of vir 'n heerlike wegbreektyd om jouself te laat ontspan, die stilte weer te kan hoor of saans na die sterre te staar.
Ek sal hulle 6 uit 5 sterre gee. Ons het 'n dag te vroeg opgedaag en hulle het uit hulle pad gegaan om ons te akkomodeer. Jammer ons kon nie nog 'n nag oorbly nie, maar ons gaan weer daar kuier.
Ons was so beïndruk met Verberg se netheid, geriewe en diens. Dit is op 'n plaas geleë en die oornag- en braaigeriewe is goed. Die plek is mooi opgeknap en toegerus, met 'n pragtige uitsig van die omgewing. Die ontbyt is keurig en is baie goeie waarde vir jou geld. Ronel as die mede-eienaar en gasvrou, hou haar vinger op die pols. Daar is 'n elektriese kombers vir die koue aande en Chris (mede-eienaar) is glad nie suinig met sy droë gekapte braaihout nie. Ek sal beslis weer by Verberg oorbly, onthou net jou pantoffels.
Ons was beïndruk met die pragtig ingerigte selfsorghuisie met ekstra bederfies soos 'n haardroër. Chris en Ronelle is sorgsame gashere en het ons baie tuis laat voel. Ons het die rustigheid van die plaas geniet en dit was 'n uitstekende basis om die Baviaanskloof te verken. Ronelle se uithaler ontbyte sal ons nog lank bybly. Ons sal Verberg beslis aanbeveel en hoop om self weer terug te kom. Seënwense vir die toekoms.
Die gashere is besonder vriendelik en akkommoderend. Die kamer en beddegoed pragtig skoon. Die aandete en ontbyt keurig en smaakvol. Ons het tuis gevoel en lekker gekuier in 'n pragtige landelike omgewing. Goeie waarde vir geld.
Ons 4 het heerlik gekuier in die "dam-braaiplek". Die eienaars is baie vriendelike mense en ons het die heerlikste ontbyt die volgende oggend gekry. Hul het nie omgegee om vroeg op te staan om vir ons 7 uur ontbyt te maak nie, want ons wou die Baviaans vroeg aanpak. Pragtige verblyf, netjies en skoon. Koffie, tee, melk en 'n heerlike warm stort. Sal beslis weer kom kuier en dan daardie klein wolhaarhondjie vir my kom steel.
Ons kan Verberg ten sterkste aanbeveel. Dit was waarde vir geld. Vriendelike gasvrye ontvangs van Ronel en Chris. Hulle plek is pragtig, netjies en skoon. Ons het ook 'n heerlike ontbyt geniet. Baie dankie, ons hoop ons kan julle weer besoek.
Nadat ons aanvanklik gedink het dat ons die afdraaipad gemis het, was ons aangenaam verras om die stukkie juweel tussen die koppe in die Karroo aan te tref! Chris en Ronelle is 'n wonderlike egpaar wat hierdie juweel ontwikkel het. Bietjie ver vir ons vir 'n naweek kuier maar as jy wil rus is dit die regte plek.
'n Pragtige ligging naby die Baviaanskloof. Baie smaakvol, pragtig skoon met gasvrye eienaars. Sal weer daar bly en sal dit aan ander aanbeveel.
Verberg Herberg is 'n pragtige plek en met die lieflikste kamers waar alles noukeurig uitgekies. Ronelle en haar man is baie gasvry en het uit hul pad uitgegaan om te verseker ons bly heerlik by hulle. Haar kos is van die lekkerste wat ons al ooit geëet het en sy het uit haar pad uit gegaan om ons huweliksherdenking spesiaal te maak. Sal dit definitief aanbeveel!
Chris en Ronelle is twee baie aangename mense. Dit was baie lekker om daar by hulle te kon kuier. Sal definitief weer daar oor bly vir 'n nag of twee. Tien uit tien vir julle gasvryheid!